กลั้นไม่อยู่ น้ำตาท่วมจอ 7 โฆษณาวันแม่ที่คุณต้องดูปี 2558
เหลืออีกเพียงแค่หนึ่งวันเท่านั้นก็จะถึงวันสำคัญของชาวไทย วันแม่แห่งชาติ เป็นประจำเหมือนทุกปีที่หลายๆ แบรนด์ได้ปล่อยไวรัลคลิปเรียกน้ำตามาให้ได้ชมกัน ซึ่งแต่ละแบรนด์มักนำเรื่องราวของแม่กับลูกมาสร้างเป็นภาพยนตร์โฆษณาบ้างก็เป็นเรื่องราวที่สร้างขึ้น บ้างก็เป็นเรื่องจากชีวิตจริง,วันนี้ ,ไทยรัฐออนไลน์, ได้รวบรวมคลิปโฆษณาในปี 2558 มาให้ได้ชมกัน แบรนด์ไหนจะกระตุกอารมณ์ของคุณได้มากน้อยกว่ากัน ไปชมพร้อมๆ กันได้เลย,1. The Waiters Mom พนักงานร้านอาหารก็มีแม่ : Bar B Q Plaza, ,(ชมคลิป),แชร์กันกระจายกับโฆษณาที่ไม่มีบท ไม่มีการกำกับ มีแค่กล้องที่ถ่ายจริงเรื่องจริงล้วนๆ กับการให้พนักงานบาร์บีคิวพลาซ่าทำแบบสอบถามเกี่ยวกับแม่ เช่น เรื่องสุดท้ายที่คุยกับแม่ คือเรื่องอะไร?, คุณหัวเราะกับแม่ครั้งสุดท้ายเมื่อไหร่?, คุณรู้ไหมว่าแม่ชอบกินอะไร? งานนี้พนักงานตอบคำถามทั้งน้ำตา ซึ้งสุดๆ นอกจากนี้ทางร้านยังให้พนักงานพาแม่มาที่ร้านเพื่อทาน มื้อที่ดีที่สุด กับคุณแม่ของพวกเขา บอกเลยว่าเป็นโฆษณาที่ได้ใจใครหลายๆ คน,2. ทุกคำมีความหมาย : CP, ,(ชมคลิป),เป็นคลิปโฆษณาวันแม่อีกตัวที่รับรองดูแล้วต้องน้ำตาไหล โดยโฆษณามีเนื้อหาเกี่ยวกับเด็กผู้หญิงที่ทะเลาะกับแม่และหนีออกจากบ้าน จนเธอได้หยุดตรงหน้าร้านอาหารตามสั่งแห่งหนึ่ง เธอหิวแต่ไม่มีเงิน แม่ค้าจึงเรียกเธอมานั่งและทำเมนูที่เธอชอบให้กิน ทำไมแม่ค้าถึงรู้ว่าเธอชอบเมนูนี้ ลองชมคลิปแล้วคุณจะรู้ว่าแม่รักคุณมากแค่ไหน,3. เมื่อปิ่นโตออกเดินทาง : Knorr ,(ชมคลิป),เป็นโฆณาที่เล่นกับอารมณ์คนดูได้ดีเป็นอย่างมากกับเรื่องราวของแม่ที่อยู่ห่างไกลจากลูก จึงทำอาหารใส่ปิ่นโตใส่ความรักส่งให้ลูกที่อยู่ห่างไกล แม่ได้ทำอาหารเมนูที่ลูกชอบพร้อมอัดคลิปวิดีโอบรรยายความรู้สึก ส่งรวมไปในปิ่นโต เมื่อลูกๆ ได้รับแล้วจะรู้สึกอย่างไร และแม่พูดอะไรกับลูกบ้างไปดูพร้อมๆ กัน,4. มนุษย์แม่ผู้น่ารัก : KFC,  ,(ชมคลิป),โฆษณาวันแม่ในปีนี้ของ KFC เป็น เรื่องราวระหว่างแม่ลูกถ่ายทอดออกมา ผ่านการสัมภาษณ์คู่แม่-ลูกจริง สลับกันถามตอบในเรื่องราวที่ทั้งคู่อาจไม่เคยรู้ ที่สำคัญฝั่งที่ตอบยังต้องติดเครื่องจับเท็จอีกด้วย ช่วงลูกถามแม่เป็นคำถามที่ค่อนข้างสนุกสนานหัวเราะกันในหลายๆ เรื่อง แต่เมื่อมาถึงช่วงที่ผู้กำกับถามกับคนเป็นลูก งานนี้ตลกไม่ออกเลยทีเดียวเพราะคำถามง่ายๆ เช่น ของที่แม่ชอบกินคืออะไร วันเกิดแม่วันที่เท่าไร ลูกไม่รู้เลย เรารับรองว่าเมื่อดูแล้วคนเป็นลูกจะต้องย้อนกลับมาถามตัวเองว่าเรารู้อะไรเกี่ยวกับแม่บ้าง,5.จำจนวันตาย : FNFoodbyme, ,(ชมคลิป),เป็นภาพยนต์โฆษณาที่มีเนื้อเรื่องดีอีกเรื่องหนึ่ง ตั้งแต่เด็กจนโตแม่จำทุกเรื่องของเราได้ แม่ทำเพื่อเรา เมื่อได้ดูโฆษณาตัวนี้รับรองว่าคุณจะต้องตั้งคำถามกับตัวเองว่ามีเรื่องราวอะไรของแม่ที่คุณจดจำได้บ้าง? พร้อมแล้วไปชมคลิปพร้อมๆ กันได้เลย,6. หรือฉันเป็นแม่ที่แย่ที่สุด ? : MILO, ,(ชมคลิป),เป็นอีกคลิปที่จะกระตุกต่อมความรู้สึกใหม่ของคนเป็นแม่ได้อย่างดีที่สุด กับการตั้งคำถามว่า แม่ที่ดีต้องทำอย่างไร? เป็นคำถามที่อยู่ในใจแม่ทุกคน ว่าสิ่งที่แม่ทำนั้นเป็นการหลอกลวงลูกหรือเปล่า ทำร้ายลูกหรือเปล่า คำตอบทั้งหมดอยู่ในวิดีโอตัวนี้แล้ว,7. แม่คนหนึ่งจะดูแลลูกได้ขนาดไหน : กสิกรไทย, (ชมคลิป),โฆษณาชุดนี้จากประกันธุรกิจมั่นคงกสิกรไทย แม่คนหนึ่งจะดูแลลูกได้ขนาดไหน เล่าเรื่องราวซึ้งๆ ที่ผ่านช่วงเวลาอดีตกับปัจจุบันของแม่ลูกคู่หนึ่ง เมื่อลูกไม่ได้สติไปเป็นเวลานานถึง 2 ปี โดยที่ไม่รู้ว่าจะฟื้นขึ้นมาเมื่อไหร่จากความฝันที่จะช่วยแม่ดำเนินธุรกิจร้านเสื้อผ้าส่งออกต้องหยุดชะงัก เหลือแม่เพียงคนเดียวที่ต้องคอยดูแลร้านและทำงานเพื่อหาค่ารักษาดูแลไหม แม้ว่าร้านจะต้องพบกับปัญหาต่างๆ มากขึ้น แต่แม่ก็ยังคงดูแลไม่ทอดทิ้งลูก ติดตามชมเรื่องราวทั้งหมดได้ในคลิปต่อไปนี้
เหลืออีกเพียงแค่หนึ่งวันเท่านั้นก็จะถึงวันสำคัญของชาวไทย วันแม่แห่งชาติ เป็นประจำเหมือนทุกปีที่หลายๆ แบรนด์ได้ปล่อยไวรัลคลิปเรียกน้ำตามาให้ได้ชมกัน ซึ่งแต่ละแบรนด์มักนำเรื่องราวของแม่กับลูกมาสร้างเป็นภาพยนตร์โฆษณา
โฆษณาวันแม่,โฆษณาวันแม่ปี 2558,โฆษณาแม่,โฆษณาเกี่ยวกับแม่,วันแม่,โฆษณาซึ้ง,ไวรัลวันแม่,ไวรัลโฆษณา,12 สิงหา,ข่าว,ข่าวไลฟ์สไตล์,ไทยรัฐออนไลน์,ชมคลิป